
 DR 30.6.2011 

 

94 

Para penjaja membantah keras tindakan dan cadangan penempatan semula yang 
tidak mengambil pandangan mereka yang sudah pasti akan menyebabkan mereka 
kehilangan perniagaan dan pendapatan kerana cadangan ini tidak praktikal dan bakal 
menyusahkan para pelanggan.   

Walaupun konsortium tersebut mungkin akan menyediakan tapak alternatif di atas 
tanah rizab KTM, tetapi sesiapapun boleh menjangka dan menjamin bahawa jika pihak 
KTM hendak menggunakan semula tanah rizab itu, ke manakah para penjaja akan 
dipindahkan lagi. Tindakan konsortium itu hanya sekadar hendak melepaskan diri sahaja 
asalkan para penjaja disediakan penempatan semula tanpa memikirkan nasib mereka 
selepas itu. Tanah rizab KTM itu jika dapat dijadikan pasar ganti, ia hanya merupakan 
alternatif sementara sahaja dan tidak akan kekal lama sebelum ia digunakan. Ini kerana 
apa yang difahamkan bahawa pihak tertentu mempunyai rancangan untuk membina lebih 
banyak medan meletak kereta untuk para pengguna LRT dan MRT yang berkonsep park 
and ride akan dirancang di atas tanah rizab KTM.  

Oleh yang demikian, para penjaja membantah pemilihan syarikat konsortium 
tersebut dan menolak cadangan penempatan semula penjaja kerana ia cuma berminat 
memiliki hartanah pasar yang boleh mengaut keuntungan besar tanpa mengambil kira 
kekecewaan dan penderitaan akan bakal ditanggung oleh para penjaja. Penjaja-penjaja ini 
tidak mahu dilayan sebagai golongan nomad yang berpindah-randa dari satu tempat ke 
satu tempat atau yang lebih teruk lagi seperti orang pelarian tanpa maruah. Mereka merayu 
agar tidak perlu berpindah tetapi ditempatkan semula di tingkat bawah kompleks 
pemborong yang dicadangkan.   

Tuan Yang di-Pertua, izinkan saya memaklumkan Yang Berhormat Timbalan 
Menteri bahawa jawapan bertulis kepada saya oleh kementeriannya bertarikh 28 hari bulan 
di Dewan ini yang mengatakan penjaja bersetuju berpindah ke tapak berdekatan adalah 
tidak benar, tidak berasas dan merupakan satu fitnah yang tidak bertanggungjawab oleh 
pihak kementerian sendiri.   

Konsep pasar dan kompleks membeli-belah telah terbukti berjaya di negara kita 
seperti di Australia jika ia diuruskan dengan baik. Fungsi asal pasar masih diuruskan tetapi 
ia beroperasi secara lebih canggih, bersih dan cantik. Saya berharap kerajaan mengotakan 
janjinya untuk melaksanakan tanggungjawab sosial kepada rakyat seperti para penjaja 
yang telah bersusah payah sepanjang empat dekad lalu sejak usia masih muda untuk 
membina perniagaan tetapi malangnya mereka kini berhadapan dengan pengusiran.   

Timbalan Yang di-Pertua [Datuk Ronald Kiandee]: Ya, sila Yang Berhormat 
Menteri. 

 

6.36 ptg. 

 Timbalan Menteri Wilayah Persekutuan dan Kesejahteraan Bandar [Datuk 
Saravanan a/l Murugan]: Terima kasih Tuan Yang di-Pertua. Untuk maklumat Ahli Yang 
Berhormat, pasar terbuka Jalan Merlimau telah beroperasi lebih 20 tahun di bahu Jalan 
Merlimau dan Lorong Gelugor. Kewujudan awal penjaja-penjaja adalah menggunakan 
payung dan meja lipat sahaja. Walau bagaimanapun, tanpa perjanjian penjaja-penjaja telah 
dinaiktarafkan dengan pembinaan struktur bumbung, lantai konkrit dan kemudahan asas 
seperti air dan elektrik bagi memastikan keselesaan para penjaja dan pengunjung.  

Di samping itu terdapat juga kewujudan penjaja statik di sekitar kawasan ini 
memandangkan ia merupakan kawasan tumpuan orang ramai terutamanya penjaja kerana 
konsep jualan borong oleh peniaga-peniaga di premis perniagaan kawasan ini. Statistik 
penjaja adalah seperti berikut: 

(i) jumlah penjaja aktif sebanyak 251 orang, di mana terdiri 
daripada 53 orang statik dan 198 pasar; dan 

(ii) penjaja tidak aktif, sebanyak 140 orang. Kategori penjaja, 
penjaja makanan dan minuman sebanyak 53 orang dan juga 
penjaja pasar sebanyak 198 orang. 



94 Para penjaja membantah keras tindakan dan cadangan penempatan semula yang tidak mengambil pandangan mereka yang sudah pasti akan menyebabkan mereka kehilangan perniagaan dan pendapatan kerana cadangan ini tidak praktikal dan bakal menyusahkan para pelanggan. Walaupun konsortium tersebut mungkin akan menyediakan tapak alternatif di atas tanah rizab KTM, tetapi sesiapapun boleh menjangka dan menjamin bahawa jika pihak KTM hendak menggunakan semula tanah rizab itu, ke manakah para penjaja akan dipindahkan lagi. Tindakan konsortium itu hanya sekadar hendak melepaskan diri sahaja asalkan para penjaja disediakan penempatan semula tanpa memikirkan nasib mereka selepas itu. Tanah rizab KTM itu jika dapat dijadikan pasar ganti, ia hanya merupakan alternatif sementara sahaja dan tidak akan kekal lama sebelum ia digunakan. Ini kerana apa yang difahamkan bahawa pihak tertentu mempunyai rancangan untuk membina lebih banyak medan meletak kereta untuk para pengguna LRT dan MRT yang berkonsep park and ride akan dirancang di atas tanah rizab KTM. Oleh yang demikian, para penjaja membantah pemilihan syarikat konsortium tersebut dan menolak cadangan penempatan semula penjaja kerana ia cuma berminat memiliki hartanah pasar yang boleh mengaut keuntungan besar tanpa mengambil kira kekecewaan dan penderitaan akan bakal ditanggung oleh para penjaja. Penjaja-penjaja ini tidak mahu dilayan sebagai golongan nomad yang berpindah-randa dari satu tempat ke satu tempat atau yang lebih teruk lagi seperti orang pelarian tanpa maruah. Mereka merayu agar tidak perlu berpindah tetapi ditempatkan semula di tingkat bawah kompleks pemborong yang dicadangkan. Tuan Yang di-Pertua, izinkan saya memaklumkan Yang Berhormat Timbalan Menteri bahawa jawapan bertulis kepada saya oleh kementeriannya bertarikh 28 hari bulan di Dewan ini yang mengatakan penjaja bersetuju berpindah ke tapak berdekatan adalah tidak benar, tidak berasas dan merupakan satu fitnah yang tidak bertanggungjawab oleh pihak kementerian sendiri. Konsep pasar dan kompleks membeli-belah telah terbukti berjaya di negara kita seperti di Australia jika ia diuruskan dengan baik. Fungsi asal pasar masih diuruskan tetapi ia beroperasi secara lebih canggih, bersih dan cantik. Saya berharap kerajaan mengotakan janjinya untuk melaksanakan tanggungjawab sosial kepada rakyat seperti para penjaja yang telah bersusah payah sepanjang empat dekad lalu sejak usia masih muda untuk membina perniagaan tetapi malangnya mereka kini berhadapan dengan pengusiran. Timbalan Yang di-Pertua [Datuk Ronald Kiandee]: Ya, sila Yang Berhormat Menteri. 6.36 ptg. Timbalan Menteri Wilayah Persekutuan dan Kesejahteraan Bandar [Datuk Saravanan a/l Murugan]: Terima kasih Tuan Yang di-Pertua. Untuk maklumat Ahli Yang Berhormat, pasar terbuka Jalan Merlimau telah beroperasi lebih 20 tahun di bahu Jalan Merlimau dan Lorong Gelugor. Kewujudan awal penjaja-penjaja adalah menggunakan payung dan meja lipat sahaja. Walau bagaimanapun, tanpa perjanjian penjaja-penjaja telah dinaiktarafkan dengan pembinaan struktur bumbung, lantai konkrit dan kemudahan asas seperti air dan elektrik bagi memastikan keselesaan para penjaja dan pengunjung. Di samping itu terdapat juga kewujudan penjaja statik di sekitar kawasan ini memandangkan ia merupakan kawasan tumpuan orang ramai terutamanya penjaja kerana konsep jualan borong oleh peniaga-peniaga di premis perniagaan kawasan ini. Statistik penjaja adalah seperti berikut: (i) jumlah penjaja aktif sebanyak 251 orang, di mana terdiri daripada 53 orang statik dan 198 pasar; dan (ii) penjaja tidak aktif, sebanyak 140 orang. Kategori penjaja, penjaja makanan dan minuman sebanyak 53 orang dan juga penjaja pasar sebanyak 198 orang.